《寄家弟丽七魏》
清代·张晋

人生重离别，骨肉情愈殷。读《诗》至《棠棣》，慨然伤我神。

言念罔极恩，与子犹一身。百年驹过隙，倏忽随飞尘。

日日共言笑，已觉无几春。何况常分飞，有类行路人。

悠悠大河水，欲渡苦无津。惟余两行泪，因风寄卯君。

作者简介：山西阳城人，字隽三。诸生。工诗，长于七古。足迹半天下，后落拓以死。有《艳雪堂诗集》。